**Formandens beretning**

**Generalforsamling AIF 2021**

Ja jeg kan lige så godt starte med at sige FUCK CORONA. det har bare, været op ad bakke.

Vi havde en perfekt start på 2020. alt kørte på fuld skrue, der var glade ansigter overalt. Der var da godt lidt snak om en pandemi i de fjerne lande, men ikke noget der kunne ramme os.

Det kunne det så alligevel og i marts måned måtte vi lukke alle vores aktiviteter ned.

Vi var blot tilskuer til, at det ene arrangement efter det andet blev aflyst. For vores vedkomne.

Generalforsamling 2020

Sponsor/frivillig aften

Oktoberfest

Juletræsfest

Arrangementer i de forskellige idrætsgrene.

Fyrværkerisalg. NÅR NEJ !!!!!!!!

Vi mistede det sociale, sammenholdet, fællesskabet. Det blev flået væk fra os.

Og det er jo det der betyder allermest i en forening som vores.

Vi var nød til at se det som en opgave, vi måtte prøve at skabe noget ud fra de retningslinjer der nu engang var sat. Og hvordan gør vi det når vi ikke må mødes?

**Vi må online.**

Der blev holdt online møder og små udendørs møder. For at finde ud af hvilke muligheder vi havde.

Der blev hele vejen igennem forsøgt, at være klar til at starte noget op, så snart det var muligt, men det blev gang på gang udsat.

Vores Løb og gå fortsatte udendørs i små grupper af 5, med afstand. Bare ikke lige så hyggeligt.

I maj måned fik vi lov at starte op med stører grupper udendørs. Så var vi i gang igen.

Indendørssæsonen fik også lov at starte op igen til efteråret.

Men det var, ikke bare lige til. Der var mange retningslinjer der skule overholdes, det var et kæmpe stykke arbejde for vores frivillige. Og der var ikke lang forberedelsestid.

Men det lykkes og vores medlemmer mødte op igen. Det gik faktisk så godt, at der ikke har været tilfælde af smittespredning af Corona i AIF…………

Den 11. august blev Sdr. Rind/Rindsholm, Ulbjerg og Frederiks Nomineret til titlen som årets lokalområde i Viborg. Det er vores ihærdige borgerforening, der har lagt kræfter i til denne fine nominering. Og den 5. september kom Landistriktsudvalget så på besøg, for at se hvad vores by kunne byde på. Ved den lejlighed fik AIF lov at vise klubhuset frem og fortælle om alle vores aktiviteter.

Det blev til en flot 2. plads og en check på 25.000 kr. Stort tillykke og tak for den store indsats til Alhedens borgerforening.

Vi fik alt til at lykkes, samtidig med at vi passede på hinanden. Men blev alligevel lukket ned igen den 11. december.

Men arbejdstøjet var stadig på.

Julekalenderne blev udsolgt, selv om de skulle sælges med mundbind på.

Juletræsfesten blev afløst af en dag, hvor 3. årgang fra Frederiks skole kom forbi klubhuset og pyntede et juletræ. Som vi alle havde glæde af hele julen.

Fyrværkeri blev fra den ene dag til den den anden tryllet om til en dagligvare. Og Wupti så var der også udsolgt der.

Et hårdt år at være forening. Men der er blevet kæmpet bragt fra alle de frivillige. Og der har været, en kæmpe opbakning fra vores medlemmer, her på alheden. Og det har været med til, at vi kan stå her i dag og kan være stolte af os selv. Mange andre foreninger har haft det meget svære ned os.

Økonomisk har vi mistet indtægter på kontingenter. Men heldigvis ikke ret meget fordi vores medlemmer har været gode til at støtte os.

Mange af vores sponsorer, har også været gennem en svær tid. Men de har alle stadig prioriteret at støtte os hele vejen.

Vi har også mistet indtægter på de arrangementer, vi ikke kunne afholde. Her har vi været godt hjulpet, af de organisationer vi er med i som DIF og DGI. Det er igennem dem vi har kunnet søge støtte til det tabte.

Men det kræver også arbejde at søge. Og her skal vores kasserer have en stor tak. Jeg er helt sikker på, at der ikke en eneste støtte pulje vi har missede.

Alt det er med til, at vi stadig står økonomisk stærkt, til at servicere vores medlemmer og fortsætte den positive udvikling.

**Fremtiden**

Ja den er vi jo i fuld gang med.

Klubhuset er blevet et fantastisk samlingssted. Men det kan bruges endnu mere. Vi kan godt blive bedre til at samarbejde på tværs af vores forskellige idrætsgrene. I dag er det hovedsagelig formændene der mødes på tværs.

Vi tror på at med klubhuset som base, kan der komme noget rigtig godt ud at udvalgsmedlemmer og medlemmer i foreningen mødes på tværs.

Det gode samarbejde mellem skoler, instutitioner og andre foreninger har også været sat på en prøve i denne tid. Det er et samarbejde vi skal have fokus på at styrke i den kommende tid.

Vores medlemmers behov for aktiviteter ændrer sig. Og det er vigtigt at vi følger med og tilpasser vores aktiviteter. Så de passer til det vores medlemmer efterspørger. Og her er der allerede gang i flere tiltag.

Arbejdet i foreningen bliver drevet af ca. 90 frivillige. Det er rigtig flot, men arbejdsbyrden bliver ikke mindre tværtimod. For at kunne følge med udviklingen og sørge for, at der ikke bliver lagt for store opgaver på for få. Har vi brug for flere frivillige, vores bud er at vi skal opgradere med 30 – 35 frivillige de næste par år. Og gerne flere, vi kan ikke blive for mange.

Et godt sted starte, er at vi alle bliver bedre til at vise folket på Alheden, hvor sjovt og givende det er at være frivillig.

Men den første opgave der ligger lige nu, er at få startet alle aktiviteter op igen og få alle vores medlemmer tilbage igen.

Som jeg nævnte i beretningen er det det sociale og fællesskabet alle hungre efter. Og det er jo det vi står for, så det burde ikke være noget problem at få medlemmerne tilbage igen.

Til næste år skal vi holde fødselsdag. Her bliver vores forening jo 100 år. Det skal fejres. Og det er vigtigt at vi kommer i gang med forberedelserne i god tid.

Inden vi går til økonomien vil jeg sige tak til alle i forretningsudvalget, bestyrelsen, de forskellige udvalg, trænere, dem der kommer når der er brug for hjælp og medlemmerne. Det er alle jer der gør, at jeg ikke på et eneste tidspunkt har fortrudt, at jeg stillede op til formandsposten sidste år. TAK.